joelniklaus/EU_Wikipedias huggingface dataset:
Louise Hippolyte

Louise Hippolyte de Monaco (10. lokakuuta 1697 − 29. joulukuuta 1731) oli ainoa naispuolinen Monacon hallitsija. Monacon nykyinen kuninkaallinen perhe polveutuu hänestä.

Lapsuus ja naimisiinmeno

Louise Hippolyte syntyi Monacon kuninkaallisessa palatsissa. Hänen kuudesta sisaruksestaan kolme kuoli lapsena ja hän oli vanhin Antonio I ja Marie de Lorrainen lapsista, jotka saavuttivat aikuisiän, joten hänestä tuli monacon ruhtinaskunnan perijätär. Antonio I päätti, Ludvig XIVn luvalla, että hänen tulevan aviomiehensä piti ottaa Grimaldin sukunimi ja Louisilla oli oikeus halita Monacoa yhdessä miehensä kanssa.

Louise Hippolyte avioitui 18-vuotiaana, 20. lokakuuta 1715, normannialaisen aatelisen Jacques François Goyon de Matignon, (Monacon ruhtinaana Jaakko I) kanssa. Avioliitolla oli aurinkokuningas Ludvig XIV tuki, tämän halutessa lisätä Ranskan vaikutusvaltaa Moancossa. Toinen vaihtoehto, josta Antonio I oli innokkaampia, olisi ollut naittaa Louis jollekin serkulleen, mutta tämä ei onnistunut Grimaldien huonon taloudellisen tilanteen vuoksi.

Aikuisikä

Louise Hippolyte ja Jaakko I saivat yhdeksän lasta. Siitä huolimatta avioliitto avioliitto ei ollut onnellinen. Jaakko asui mieluummin Versaillesissa kuin Monacossa, ja hänellä oli useita rakastajattaria. Antonio I kuoleman jälkeen Louise Hippolyte  muutti Pariisista Monacoon (4. huhtikuuta 1731) ja sai innostuneen vastaanoton. Kun Jaakko tuli myöhemmin perässä, vastaanotto oli paljon laimeampi.

Aika Monacon hallitsijana ja kuolema

Louise Hippolyte kuoli isorokkoon loppuvuodesta 1731. Jaakko löi laimin Monacon valtion hoidon ja joutui jättämään kapinan partaalla olevan ruhtinaskunnan toukokuussa 1732. Hän luopui seuraavana vuonna vallasta vuonna poikansa Honoré III:n hyväksi. Hän muutti Pariisiin, eikä avioitunut uudestaan, vaikka hänelle tarjottiin isoja myötäjäisiä, mikäli hän naisi Ludvig XIVn ja madame de Montespanin tyttären, Mainen herttuattaren.

Lapset

 Antoine Charles Marie (16. joulukuuta 1717 − 4 helmikuuta 1718), Marquiss des Baux ja Matignon kreivi.
 Charlotte Thérèse Nathalie (19. maaliskuuta 1719 − 1790), nunna Convent Visitation luostarissa, Pariisissa.
 Honoré III Camille Léonor (10. marraskuuta 1720 − 21 maaliskuuta 1795), seuraaja monacon valtaistuimella.
 Charles Marie Auguste (1. tammikuuta 1722 − 24 elokuuta 1749), Carladésin ja Matignonin kreivi.
 Jacques (9 kesäkuu 1723 − kesäkuu 1723).
 Louise Françoise (15. heinäkuuta 1724 − 15 syyskuuta 1729)
 François Charles (4 helmikuu 1726 − 9 joulukuu 1743), Thorignyn kreivi.
 Charles Maurice (14. toukokuuta 1727 − 18 tammikuuta 1798), Valentinoisin kreivi
 Marie Françoise Thérèse (20. heinäkuuta 1728 − 20 kesäkuuta 1743)

Lähteet 
 Princely House of Monaco 

Monacon ruhtinaat
Vuonna 1697 syntyneet
Vuonna 1731 kuolleet
Psycon

Psycon Oy on suomalainen henkilöarviointeihin, strategiseen resursointiin ja johtamiseen kehittämiseen erikoistunut konsulttiyhtiö.  Se on yksi Suomen suurimmista soveltuvuusarviointeja tekevistä yhtiöistä.

Psycon on Green Office 
Psycon Oy aloitti Green Office kokeilun maaliskuussa 2009 ja heille myönnettiin maaliskuussa 2010 WWF Suomen Green Office -merkki.

Lähteet 
 Psycon.fi

Viitteet

Aiheesta muualla
 Psycon.fi

Konsultointiyhtiöt
Suomalaiset yritykset
Laurine van Riessen

Laurine van Riessen (s. 10. elokuuta 1987 Leiden) on alankomaalainen pikaluistelun olympiamitalisti sekä ratapyöräilyn MM- ja EM-mitalisti

Pikaluistelu 
Van Riessen saavutti pronssia Vancouverin 2010 olympialaisten 1 000 metrillä ajalla 1.16,72. Matkakohtaisissa MM-kilpailuissa Richmondissa 2009 hän oli 1 500 metrillä seitsemäs ja 1 000 metrillä kahdeksas. Heerenveenissä 2015 hän oli 1 000 metrillä kymmenes. Sprinttereiden MM-kilpailuissa hän on sijoittunut kuudenneksi Heerenveenissä 2011 ja Naganossa 2014 sekä kymmenenneksi Moskovassa 2009. Junioreiden MM-kilpailuissa Innsbruckissa 2007 hän sai kultaa joukkuekilpailussa ja hopeaa yleisluistelussa.

Van Riessen sijoittui kolmanneksi maailmancupin 1 000 metrin kokonaiskilpailussa kaudella 2008–2009. Hän on voittanut maailmancupin osakilpailun 1 000 metrillä Changchunissa joulukuussa 2008 ja Salt Lake Cityssä tammikuussa 2012.

Hän lopetti pikaluistelun kauden 2014–2015 jälkeen.

Ennätykset

Ratapyöräily 
Van Riessen saavutti joukkuesprintissä MM-hopeaa Apeldoornissa 2018 kilpailtuaan Alankomaiden joukkueessa karsintakierroksella. Hän sai EM-pronssia Grenchenissä 2015. Rio de Janeiron olympialaisissa 2016 hän sijoittui joukkuesprintissä viidenneksi ja keirinissä yhdeksänneksi

Van Riessen on voittanut Alankomaiden-mestaruuden 500 metrin aika-ajossa 2015, eräajossa 2015, 2016 ja 2017 sekä keirinissä 2015 ja 2917.

Lähteet

Aiheesta muualla 

Alankomaalaiset pikaluistelijat
Alankomaalaiset ratapyöräilijät
Alankomaalaiset olympiamitalistit
Vuonna 1987 syntyneet
Elävät henkilöt
Lamar Hunt U.S. Open Cup

Lamar Hunt U.S. Open Cup on yhdysvaltalainen cup-järjestelmällä pelattava miesten jalkapallokilpailu. Se on avoin Yhdysvaltain jalkapalloliiton United States Soccer Federationin (USSF) alaisille seurajoukkueille.

Historia 

Cup perustettiin vuonna 1914 – vuosi United States Soccer Federationin perustamisen jälkeen, jolloin se tunnettiin nimellä National Challenge Cup. Se on Yhdysvaltain vanhin kansallinen joukkuelajikilpailu ja ensimmäinen kansallinen jalkapallokilpailu. 1900-luvun alussa vastaavat yritykset kaatuivat usein matka- ja kustannussyihin. Alkuvuosien jälkeen kilpailun järjestäminen siirtyi amatöörijalkapalloliitto United States Adult Soccer Associationin (USASA) vastuulle. Vuonna 1995 kilpailu palasi USSF:n alaisuuteen, ja vuonna 1999 sen nimeksi vaihdettiin Lamar Hunt U.S. Open Cup urheiluvaikuttaja Lamar Huntin (1932–2006) kunniaksi.

Kilpailun alkuperäinen mestaruuspokaali oli liikemies Thomas Dewarin lahjoittama Dewar Cup, joka oli käytössä vuosina 1914–1979 ja 1997–1998. Sittemmin pokaali on sijoitettu pysyvästi Oneontassa New Yorkissa sijaitsevaan National Soccer Hall of Fameen. Mestarijoukkueen nimi kaiverretaan edelleen alkuperäiseen pokaaliin, mutta mestarijoukkue palkitaan uudella U.S. Open Cup -pokaalilla.

Cupin menestyneimmät seurat ovat kalifornialainen Maccabi Los Angeles ja pennsylvanialainen Bethlehem Steel, jotka molemmat ovat voittaneet cupin viidesti. Newyorkilainen Greek American AA voitti cupin ennätykselliset kolme kertaa peräkkäin. Ammattilaisliiga Major League Soccerin esikoiskauden 1996 jälkeen cupin on voittanut vain kerran MLS:n ulkopuoleinen joukkue; vuonna 1999 USL A-Leaguen Rochester Raging Rhinos kukisti neljä MLS-joukkuetta matkallaan mestaruuteen. North American Soccer Leaguen (1968–1984) joukkueet eivät osallistuneet cupiin.

Pelitapa 

Kesällä alkavaan varsinaiseen cupiin osallistuu kahdeksan joukkuetta jokaiselta Yhdysvaltain viideltä sarjatasolta. Sarjat valitsevat osallistujansa eri tavoin kevään aikana. Esimerkiksi MLS:stä cupiin pääsee suoraan kuusi edelliskauden runkosarjan parasta joukkuetta ja loput karsivat jäljelle jäävistä kahdesta paikasta.

Cupissa vastakkain arvotut joukkueet pelaavat yhden ottelun, jonka voittaja jatkaa seuraavalle kierrokselle. Tasatilanteessa pelataan 2 × 15 minuutin jatkoaika ja lopulta ratkaisua haetaan tarvittaessa rangaistuspotkukilpailussa. Vuoden 2009 cupissa alempien sarjatasojen (USL First Division, USL Second Division, USL Premier Development League ja United States Adult Soccer Association) joukkueet pelasivat keskenään cupin kaksi ensimmäistä kierrosta ja MLS-joukkueet tulivat mukaan kolmannella kierroksella.

Cupin voittaja on saanut paikan CONCACAF Champions Leaguesta vuodesta 2008 lähtien.

Loppuottelut

Lähteet

Aiheesta muualla 

 Cup United States Soccer Federationin sivustolla 
 TheCup.us 
 Luettelo cupin loppuotteluista RSSSF-sivustolla 

Yhdysvaltain jalkapallosarjat
Kriketin maailmanmestaruuskilpailut 1975

Kriketin maailmanmestaruuskilpailut eli World Cup (viralliselta nimeltään vielä Prudential Cup) oli ensimmäinen ICC:n järjestämä maailmanmestaruusturnaus. Kilpailut käytiin 7. -21. heinäkuuta Englannissa. Mukana oli kahdeksan joukkuetta ja ne pelasivat kahdessa neljän joukkueen ryhmässä, joista kummastakin kaksi parasta selviytyi pudotuspeleihin. Ottelut pelattiin 60 syöttövuoron peleinä.

Alkulohkot

Ryhmä A

Itä-Afrikan joukkueeseen sisältyivät: , ,  ja .

Ryhmä B

Mitaliottelut

Lähteet

 Cricket World Cup 1975 Cricinfossa.

1975
Vuoden 1975 kriketti
MLS Cup

MLS Cup on Pohjois-Amerikan jalkapalloliigan Major League Soccerin vuotuinen mestaruusottelu. Menestynein seura on Los Angeles Galaxy viidellä mestaruudellaan.

Cupin mestaruuspokaali on jalkapallovaikuttaja Philip Anschutzin mukaan nimetty Philip F. Anschutz Trophy.

Ottelut

Arvokkain pelaaja

Lähteet

Aiheesta muualla 

 MLS Cup Major League Soccerin sivustolla 

Major League Soccer
Kotiseutu (televisiosarja)

Kotiseutu (Heimat – Eine deutsche Chronik) on Edgar Reitzin ohjaama, käsikirjoittama ja tuottama saksalainen televisiosarja vuodelta 1984. Se kertoo pienen Hunsrückissä sijaitsevan saksalaisen kylän elämästä vuosina 1919–1982. Sarjan keskeinen henkilö on Maria Simon (Marita Breuer), jonka kautta kylän – ja maailman – tapahtumia seurataan 63 vuoden ajan. Elokuva käyttää sekä mustavalko- että värikuvausta.

Kotiseudun ensiesitys oli Venetsian elokuvajuhlilla 1984. Edgar Reitz painotti silloin, että Kotiseutu on elokuva – ei televisiosarja – ja että sitä pitäisi kohdella elokuvana. Pituudestaan huolimatta (lähes 16 tuntia) sitä on myös esitetty elokuvateattereissa. 

Kotiseutu oli välitön menestys. Venetsian elokuvajuhlilla se voitti Fiprescin palkinnon ja se esitettiin lähes jokaisessa Euroopan maassa. Suomessa sen esitti YLE.

Kotiseutu sai kaksi jatko-osaa: Kotiseutu II (1993) ja Kotiseutu III (2004).

Rooleissa

Jaksot

Lähteet

Viitteet

Kirjallisuutta 
 Aho, Kalevi: ”Maailman paras musiikkielokuva”, Edgar Reitzin elokuvasarja Heimat. Filmihullu 3/2016.
 Reitz, Edgar: Heimat : Eine deutsche Chronik : Die Kinofassung : Das Jahrhundert-Epos in Texten und Bildern. Marburg : Schüren, 2015. ISBN 9783894729998.

Aiheesta muualla 
 
 
 Maailman paras musiikkielokuva

Saksalaiset draamasarjat
Vuoden 1984 saksalaiset elokuvat
Draamaelokuvat
Luettelo Yön jäsenistä

Tämä on luettelo Yö-yhtyeen kokoonpanoista sen perustamisesta aina nykyhetkeen asti.

Nykyinen kokoonpano 
 Mikko Kangasjärvi – kosketinsoittimet vuosina 1990–1992 ja 2000–
 Ari Toikka – rummut ja lyömäsoittimet vuodesta 2007
 Jari Latomaa – kosketinsoittimet ja urut vuodesta 2010
 Jussi Turpeinen – kitara vuodesta 2017
 Timo Mynttinen – bassokitara vuodesta 2017

Entiset jäsenet 
 Olli Lindholm – laulu vuodesta 1981 kuolemaansa saakka 2019
 Jussi Hakulinen – koskettimet ja laulu vuosina 1981–1985
 Jesu Hämäläinen – basso vuosina 1990–1999
 Mikko Kangasjärvi – kosketinsoittimet vuosina 1990–1992, liittynyt takaisin vuonna 2000
 Veikko ”Veke” Lehtiranta – rummut vuodesta 1982 vuoteen 1990
 Jukka Lewis – bassokitara vuosina 1999-2016
 Juha Mielonen – kitara vuosina 1987–1990
 Antti Mäkinen – rummut ja lyömäsoittimet vuosina 2002–2007
 Jukka ”Frogley” Mänty-Sorvari – rummut vuosina 1990–2002
 Markku Petander – kitara vuosina 1985–1987 ja vuosina 1996–2000
 Juha Rauäng – basso vuosina 1981–1990
 Daffy Terävä – kitara vuosina 2000-2016
 Harri Varhala – rummut vuonna 1981
 Jani Viitanen – kitara vuosina 1981–2000
 Tapio Wallin – rummut loppuvuoden 1981

Kokoonpanot

Alkuperäiskokoonpano 

Alkuperäiskokoonpano pysyi koossa Yön perustamisesta alkuvuodesta 1981 kolme kuukautta.
 Jussi Hakulinen − laulu ja urut
 Olli Lindholm − laulu
 Juha ”Liuhu” Rauäng − bassokitara
 Harri Varhala − rummut
 Jani Viitanen − kitara

Porin SM-karsinnan 1981 kokoonpano 

Toinen kokoonpano toimi keväästä 1981 alkuvuoteen 1982.
 Jussi Hakulinen (laulu, koskettimet)
 Olli Lindholm (laulu)
 Juha Rauäng (basso)
 Jani Viitanen (kitara)
 Tapio Wallin (rummut)

Kolmas kokoonpano 

Kolmas Yön kokoonpano toimi alkuvuodesta 1982 vuoden 1985 juhannukseen.
 Jussi Hakulinen
 Olli Lindholm
 Juha Rauäng
 Veikko ”Veke” Lehtiranta – rummut
 Jani Viitanen

Neljäs kokoonpano (1985-1987)

 Olli Lindholm 
 Jani Viitanen
 Veikko Lehtiranta
 Markku Petander (kitara)
 Juha Rauäng

Viides kokoonpano (1987-1990) 

 Olli Lindholm 
 Jani Viitanen 
 Juha Mielonen (kitara)
 Juha Rauäng 
 Veikko Lehtiranta

Kuudes kokoonpano (1990-1992) 

 Olli Lindholm 
 Mikko Kangasjärvi, koskettimet
 Frogley, rummut
 Jesu Hämäläinen, basso
 Jani Viitanen

Seitsemäs kokoonpano (1992-1996) 

 Olli Lindholm
 Frogley
 Jesu Hämäläinen
 Jani Viitanen

Kahdeksas kokoonpano (1996-1999) 

 Olli Lindholm
 Frogley
 Markku Petander
 Jani Viitanen
 Jesu Hämäläinen

Yhdeksäs kokoonpano (1999-2000) 

 Olli Lindholm
 Frogley
 Markku Petander
 Jani Viitanen
 Jukka Lewis (basso)

Kymmenes kokoonpano (2000) 

 Olli Lindholm
 Frogley
 Markku Petander
 Jukka Lewis

Yhdestoista kokoonpano (2000-2002) 

 Olli Lindholm
 Daffy Terävä (kitara)
 Frogley
 Mikko Kangasjärvi
 Jukka Lewis

Yö (yhtye)
Yö
Osteoblastooma

Osteoblastooma on luusta alkava harvinainen neoplasma. Sitä ja osteoidia osteoomaa pidetään joskus saman sairauden muunnoksina. Hyvänlaatuisista luukasvaimista osteoblastoomia on kolme prosenttia. Osteoblastooma on miehillä yleisempi kuin naisilla. Kasvain saattaa kehittyä minkä ikäiselle hyvänsä, joskin noin 80 % potilaista on alle 30-vuotiaita.

Arviolta 40 %:ssa tapauksista osteoblastooma kehittyy selkärankaan. Tavallisesti osteoblastoomaan liittyvä kipu on vähäisempää kuin osteoidin osteooman aiheuttama. Osteoidista osteoomasta poiketen osteoblastooman kasvu yleensä jatkuu, ellei sitä hoideta. Osteoblastoomista arviolta yksi viidestä uusiutuu.

Osteoblastoomasta tunnetaan aggressiivinen muunnos, joka saattaa käyttäytyä osteosarkooman tavoin. Sen yhteydessä on raportoitu metastasointia ja kuolemaa.

Lähteet 

Tuki- ja liikuntaelinten sairaudet
Ossi Hyppönen

Ossi "Kusti" Hyppönen (s. 1. marraskuuta 1937 Lahdenpohja) on suomalainen entinen jääkiekkoilija. Hyppönen pelasi urallaan 95 jääkiekon SM-sarjaottelua ja teki niissä 90 maalia. Hän edusti SM-sarjassa KalPaa (1957–1959, 1965–1969), Ilvestä (1959–1960) ja Karhuja (1960–1965). Hyppönen voitti pistepörssin vuosina 1967 ja 1969. Maalipörssin hän voitti vuosina 1958 ja 1959. Hyppönen pelasi KalPassa kuuluisassa "pyörremyrskyketjussa" Mauno Revon (myöhemmin myös Lauri Helen) ja Juhani Wahlstenin kanssa.

Hyppönen oli ensimmäinen kuopiolainen, joka oli valittu nuorten maajoukkueeseen. Hän pelasi urallaan myös yhden A-maaottelun Kanadaa vastaan vuonna 1959.

Lähteet

Kalevan Pallon historia niiralanmonttu.comissa

Suomalaiset jääkiekkoilijat
Vuonna 1937 syntyneet
Elävät henkilöt
Dangerous – The Short Films

Dangerous – The Short Films on Michael Jacksonin musiikkivideokokoelma, joka julkaistiin VHS:lle vuonna 1993 ja DVD:lle vuonna 2001. Vuonna 2008 se julkaistiin uudestaan Dangerous-albumin mukana.

Kappalelista 
 "Program Start"
 "Brace Yourself"
 "Reaction To Black or White"
 "Black or White"
 "Black or White: Behind The Scenes"
 "Grammy Legend Award 1993"
 "Heal the World" (Super Bowl XXVII halftime version)
 "Remember the Time: Behind The Scenes"
 "Remember the Time"
 "Will You Be There"
 "In the Closet: Behind The Scenes"
 "In the Closet"
 "Ryan White"
 "Gone Too Soon"
 "NAACP Image Awards"
 "Jam: Behind The Scenes"
 "Jam"
 "Introduction To Heal the World"
 "Heal the World"
 "Give In to Me"
 "I'll Be There" (Pepsi Commercial)
 "Who Is It"
 "Dangerous: Behind The Scenes"
 "Dangerous"
 Credits ("Why You Wanna Trip on Me")

 Michael Jackson
Musiikki-DVD:t
Canadian Arrow

Canadian Arrow on yksityisesti rahoitettu raketti ja avaruusmatkailuprojekti, jonka perustivat vuonna 1999 Londonissa Kanadan Ontariossa Geoff Sheerin, Dan McKibbon ja Chris Corke. Sen tavoite oli viedä ensimmäiset avaruusturistit matkaan 112 kilometrin korkeuteen ja kilpailla Ansari X palkinnosta, jonka Scaled Composites voitti 4. lokakuuta .2004. Canadian Arrow-joukkueen motto on "Making SPACE for you". 

Ryhmä rakensi 254 kN työntövoiman rakettimoottorin, jota koekäytettiin. Avaruusaluksesta se teki täyskokoisen mallineen. Ryhmällä on oma avaruustoiminnan koulutuskeskus, ja sitä tukee usea astronautti.

Aiheesta muualla
 Planetspace Corporation
 Canadian Arrow Space Centre Bus Tours
 Canadian Arrow at Astronautix.com

Avaruusturismi
Reitkalli

Reitkalli on kylä Haminassa. Se sijaitsee noin kahdeksan kilometrin päässä kaupungin keskustasta luoteeseen Summanjoen varrella. Haminan ja Juurikorven välinen junarata kulkee kylän eteläpuolella Reitkallin ja Summan välissä.

Historia
Reitkalli on yksi entisen Vehkalahden pitäjän vanhimpia kyliä. Kylän läheltä on löydetty jäänteitä jo esihistoriallisesta asutuksesta. Ensimmäinen maininta kylästä löytyy vuodelta 1396 Erengisle Niilonpojan kirjeestä. Kylän asutuksen uskotaan syntyneen 1200- ja 1300-lukujen ruotsalaisen uudisasutuksen myötä, väestö on suomalaistunut 1500-lukuun mennessä. Joen ja maantien ansiosta Reitkalli sijaitsi liikenteellisesti keskeisellä paikalla ja tästä johtuvan säätyläisasutuksen johdosta siitä tuli Vehkalahden toinen keskus Salmenkylän rinnalle.

Kylän liikenneyhteydet paranivat vuonna 1899 kun Reitkallin seisake avattiin yksityisen Inkeroinen–Hamina-rautatien avautuessa liikenteelle. Henkilöliikenne lakkautettiin vuonna 1968 ja seisake lakkautettiin tavaraliikenteen osalta vuonna 1970. Vanha rata purettiin vuonna 1984.

Reitkallin kansakoulu sai alkunsa 18.12.1882 rovastin ehdotettua uusien koulujen perustamista Reitkalliin ja Pyhältöön. Perustamisasiakirjat allekirjoitettiin maaliskuussa 1884. Aluksi tarkoituksena oli rakentaa erilliset koulut tytöille ja pojille, mutta suunnitelmia muutettiin ja päätettiin rakentaa Vehkalahden ensimmäiset sekakansakoulut. Reitkallin koulu rakennettiin paikalle, jossa 1400-luvulla sijaitsi Näkin aateliskartano. Koulu aloitti toimintansa 16.10.1886. Koulun ensimmäisenä opettajana toimi Ida Merus. Reitkallin toinen koulurakennus vihittiin käyttöön 19.10.1952. Koulutoiminta Reitkallissa päättyi toukokuussa 2005, ja seuraavana syksynä koulurakennukset siirtyivät Perhekoti Huvikummun käyttöön.

Lähteet

Viitteet

Haminan kaupunginosat
Haminan kylät
Sotainvalidi

Sotainvalidi (myös sotavammainen) on sodassa pysyvästi vammautunut henkilö.

Suomalaiset sotainvalidit
Suomessa sotainvalidien etuja valvoo 18. elokuuta 1940 Jyväskylässä perustettu Sotainvalidien Veljesliitto. Liiton jäseniksi ovat voineet liittyä myös sotainvalidien puolisot ja lesket.  Sotainvalideille korvataan muun muassa sotavammojen hoitokuluja ja kuntoutusta sekä maksetaan elinkorkokorvausta vamman tai sairauden aiheuttamasta haitasta. Korvausten maksaminen on ensisijaisesti valtion vastuulla.

Suomen sotilasvammalaki määrittelee puolustusvoimien palveluksessa aiheutuneiden vammojen hoidon ja kuntoutuksen sekä niistä maksettavat korvaukset.Laki määrittelee myös sotien aikana palveluksen ulkopuolisten sotavammaisiksi määriteltyjen siviilihenkilöiden vammojen hoidon ja kuntoutuksen sekä niistä maksettavat edut.

Sodassa psyykkisesti vammautuneet 
Talvi- ja jatkosodassa vammautui suuri määrä sotilaita psyykkisesti erityisesti asemasodassa ja muissa pitkäkestoisissa tilanteissa. Vammautuneet olivat pääasiassa aikuistuneita, jo siviilissä vakiintuneita henkilöitä, joille sotiminen ei ollut aikuistumisriitti. Psykiatrisia osastoja oli sotasairaaloissa enimmillään 15 ja niissä 1 800 paikkaa.

Psyykkisesti haavoittuneille ei juuri maksettu sotainvalidikorvauksia, sillä katsottiin, että häiriöt johtuivat miehestä itsestään, ja myöhemminkin korvaushakemukset on hylätty kolmin-nelinkertaisesti myönnettyihin korvauksiin verrattuna. Linjan loi vuonna 1943 lääkintäkapteeni Hannes Salmenkallio: ”Jos nämä potilaat saavat korvausta, niin heidän paranemisensa viivästyy tai he jäävät kokonaan paranematta. ”

Aiheesta on väitellyt Ville Kivimäki. Hänen englanninkielisen väitöskirjansa Battled Nerves: Finnish Soldiers' War Experience, Trauma, and Military Psychiatry 1941-44 tarkastettiin Åbo Akademissa kesäkuussa 2013, ja se on ilmestynyt suomeksi Murtuneet mielet -nimisenä.

Katso myös 
Sotaveteraani

Kirjallisuutta 
Kivimäki, Ville Murtuneet mielet : taistelu suomalaissotilaiden hermoista 1939-1945., WSOY, 2013. ISBN 978-951-0-37466-5

Lähteet

Aiheesta muualla 
Sotainvalidien Veljesliiton verkkosivu

Maanpuolustus
Vammaisuus
Katarina Sederholm Hoff

Katarina Sederholm Hoff (s. 19. kesäkuuta 1968 Karjaa) on suomalaissyntyinen ja myöhemmin Norjaa edustanut entinen yleisurheilija ja painonnostaja. Yleisurheilussa hänen päälajinaan oli kuulantyöntö. Hän vaihtoi kansalaisuuttaan vuonna 1998 mentyään naimisiin norjalaisen kuulantyöntäjän Roar Hoffin kanssa.

Yleisurheilu

Hän edusti yleisurheilussa pitkään Esbo IF:ää. Myöhemmin Norjassa hänen seuranaan toimi Stjørdal Friidrettsklubb. Hänen kasvattajaseuroinaan ovat toimineet Virkby Start ja Virkkalan Kiri. Hänen valmentajinaan ovat toimineet eri vuosina: Kari Kippilä, Matti Yrjölä, Magnus Häggblom, Heikki Leppänen ja Anders Hoff. 

Hän työnsi kuulantyönnössä ennätyksekseen 17,49 Raisiossa 16. kesäkuuta 1996. Hän on myös kuulantyönnön Norjan ennätyksen haltija työnnettyään 17,11 Hämeenkyrössä 4. heinäkuuta 1998.

Sederholm on kuulantyönnön kolminkertainen Norjan mestari vuosilta 1998, 1999 ja 2000. Suomen-mestaruuskilpailuissa hän saavutti hopeamitalin vuonna 1997 ja pronssia vuosina 1993, 1994, 1995 ja 1996.

Hän edusti Suomea yleisurheilun EM-kilpailuissa vuonna 1994 sijoittuen karsinnassa kahdenneksikymmenenneksi. Budapestin EM-kilpailuissa 1998 hän edusti Norjaa karsiutuen loppukilpailusta.

Painonnosto

Painonnostossa hänen seurojaan ovat olleet suomalainen Bodonos ja norjalainen Trondheim Atletklubb.

Hänellä on pohjoismaiden ennätys painonnostossa yli 75-kiloisten sarjassa työnnössä ja yhteistuloksessa. Tempauksessa hän on Norjan ennätyksen haltija.

Sederholm Hoffin ennätykset:

 Tempaus 105 kg
 Työntö 127 kg
 Yhteistulos 232 kg

Lähteet

Viitteet

Suomalaiset painonnostajat
Suomalaiset kuulantyöntäjät
Norjalaiset painonnostajat
Norjalaiset kuulantyöntäjät
Norjansuomalaiset henkilöt
Vuonna 1968 syntyneet
Elävät henkilöt
Morelin keksintö

Morelin keksintö (La invención de Morel) on argentiinalaisen kirjailijan Adolfo Bioy Casaresin kaunokirjallinen teos vuodelta 1940. Sen on suomentanut Satu Ekman, ja suomennos on ilmestynyt 2002.

Klassikkoteos Morelin keksintö on monitasoinen kirja, jota voi pitää fantasiaromaanina, mutta yhtä hyvin seikkailuromaanina kuin filosofisena teoksenakin.

Morelin keksintö on muodoltaan autiolle saarelle vainoajiaan paenneen miehen tunnustus, testamentti ja päiväkirja. Saarelle saapuu joukko lomanviettäjiä, joita mies ensin välttelee, mutta loppujen lopuksi he eivät kiinnitä häneen huomiota. Heidän tultuaan saarella alkaa ilmetä eriskummallisia tapahtumia:  ilmaantuu toinen aurinko ja esineet palaavat paikalleen itsestään.

Lähteet 

Fantasiaromaanit
Tieteisromaanit
Vuoden 1940 kirjat
Argentiinalaiset romaanit
Isabel Preysler

María Isabel Preysler Arrastía (s. 18. helmikuuta 1951) on filippiiniläinen toimittaja ja juontaja.

Nuoruus 
Preysler syntyi Manilassa, Filippiineillä, vauraan kuusilapsisen perheen kolmantena lapsena ja hän kävi nuorena yksityisen roomalaiskatolisen koulun. Preyslerin isä oli Philippine Airlinesin johtaja ja äiti omisti Manilassa yrityksen.

Ura 

Nuoruudessaan Preysler oli malli ja hän osallistui kauneuskilpailuihin ja hyväntekeväisyystapahtumiin, joista muutamasta hän voitti tittelin. Ollessaan 18-vuotias, Preysler muutti tätinsä ja setänsä luokse Madridiin, Espanjaan opiskellakseen Mary Ward Collegessa, Espanjan irlantilaiskatolilaisessa yliopistossa, missä hän opiskeli kirjanpitoa.

Preysler aloitti uransa toimittajana espanjalaisessa ¡Hola!-lehdessä ja hänen ensimmäinen haastateltavansa oli Julio Iglesias. Vuonna 1984 Preysler juonsi espanjalaista lifestyle-ohjelmaa "Hoy en Casa" ja on sittemmin juontanut muitakin tv-ohjelmia. Vuonna 2001 Preysler oli Walesin prinssi Charlesin kunniavieraana avaamassa tämän espanjalaista puutarhaa Englannissa. Kolme vuotta myöhemmin, vuonna 2004, hän toimi David ja Victoria Beckhamin tervetulojuhlien juontajana omassa talossaan. Preysleristä ja Victoriasta tuli läheisiä ystäviä ja heidät kuvattiin usein yhdessä ostoksilla Madridissa.

¡Hola!-lehden lukijat äänestivät vuosina 1991, 2002 ja 2006 Preyslerin Espanjan tyylikkäimmäksi ja parhaiten pukeutuvaksi naiseksi.

Yksityiselämä 

Vuonna 1970 Preysler esiteltiin laulaja Julio Iglesiakselle, joka oli juuri solminut levytyssopimuksen. Seitsemää kuukautta myöhemmin, 29. tammikuuta 1971, pari vihittiin. He olivat naimisissa seitsemän vuotta ja he saivat kolme lasta, Chabeli Iglesias, Julio Iglesias Jr. ja Enrique Iglesias. Pari kuitenkin erosi vuonna 1979.

Preysler meni naimisiin Carlos Falcón kanssa vuonna 1980. He saivat yhteisen tyttären, Tamara Falcón, mutta erosivat pian. Myöhemmin Preysler meni naimisiin Espanjan entisen valtiovarainministerin, Miguel Boyerin, kanssa ja saivat lapsen, Ana Boyerin.

Filippiiniläiset mallit
Toimittajat
Vuonna 1951 syntyneet
Elävät henkilöt
Alfalinoleenihappo

Alfalinoleenihappo, (ALA) eli 9,12,15-oktadekatrieenihappo on monityydyttymätön rasvahappo.  

Alfalinoleenihapon kemiallinen kaava on C18H30O2, moolimassa  278,43 g/mol ja CAS-numero 463-40-1. Alfalinoleenihaposta käytetään tieteellisissä yhteyksissä myös tarkenninta (18:3n-3). Alfalinoleenihappo on  gammalinoleenihapon isomeeri. 

Alfalinoleenihappoa esiintyy sekä kasvi- että eläinkunnan tuotteissa.  Ihmisen elimistö kykenee käyttämään alfalinoleenihappoa kuten muitakin 20 hiiliatomia sisältäviä monityydyttymättömiä rasvahappojaeikosanoidien rakennusaineena.  

Erityisen runsaasti alfalinoleenihappoa sisältävien kasviöljyjen kuten pellavaöljyn pinnalle hapettuu vähitellen sitkeä pinta­kalvo, mikä tekee pellava­öljyn käyttö­kelpoiseksi maaleissa ja vernissan raaka-aineena.

Saanti ja saantisuositukset 
 Alfalinoleenihappoa esiintyy suurina pitoisuuksina esimerkiksi pellavansiemenöljyssä, hamppu- ja  rypsiöljyssä ja saksanpähkinässä sekä margariinissa. Suomessa viljelty rypsi (lat. B. rapa) sisältää rapsia (lat. B. napus) enemmän  alfa-linoleenihappoa.

Valtion ravitsemusneuvottelukunnan suositteleman vuorokausiannoksen alfalinoleenihappoa saa esimerkiksi kahdesta ruokalusikallisesta rypsiöljyä tai yhdestä ruokalusikallisesta hampunsiemenöljyä.

Terveysvaikutukset
Ihmisen elimistö kykenee valmistamaan alfalinoleenihaposta pieniä määriä biologisesti aktiivista eikosapentaeenihappoa (EPA), joka on ihmiselle välttämätön omega-3-rasvahappo. Joidenkin ihmisten elimistö kykenee valmistamaan alfalinoleenihaposta myös pieniä määriä dokosaheksaeenihappoa (DHA), joka myös on omega-3-rasvahappo.

Myös alfalinoleenihappoa on pidetty ihmiselle välttämättömänä rasvahappona. Lisäksi sen on ajateltu vähentävän sydänsairauden riskiä pitämällä yllä sydämen normaalia rytmiä ja sykettä. Tutkimuksista ei ole kuitenkaan löytynyt tukea sille, että alfalinoleenihappo olisi välttämätöntä tai erityisen hyödyllistä sydänterveyden kannalta. 

Hapettunut alfalinoleenihappo on terveydelle haitallista.  Ehjän siemenen sisältämä alfalinoleenihappo ei hapetu herkästi, mutta jos siemenestä puristetaan tai uutetaan öljyä, se hapettuu herkästi päästessään kosketuksiin ilman kanssa.

Lähteet

Aiheesta muualla 
Alfalinoleenihappo kuuluu omega-3-rasvahappoihin. Pellavainen.
PubChem: Alpha-Linolenic Acid 
DrugBank: Alpha-Linolenic Acid 
Human Metabolome Database (HMDB): Alpha-Linolenic acid 
Food Component Database (FooDB): alpha-Linolenic acid 
Kyoto Encyclopedia of Genes and Genomes (KEGG): Alpha-Linolenic acid 
ChemBlink: Linolenic acid 
Dr. Duke's Phytochemical and Ethnobotanical Databases: Alpha-Linolenic-Acid 
Pherobase: Semiochemical – linolenic acid 

Rasvahapot
Seulonnan keskeiset artikkelit
Samogiitti

Samogiitti eli žemaiitti on pääasiassa läntisessä Liettuassa käytettävä kieli, jolla on 500 000 puhujaa. Useimmat liettualaiset pitävät samogiittia liettuan kielen murteena.

Aakkosto
Samogiitin aakkosissa on 32 kirjainta. Ne ovat samat kuin liettuassa seuraavin poikkeuksin:

 Koska nasaalisia vokaaleita ei ole, ei ole myöskään niitä vastaavia kirjaimia (joissa on ogonek-tarke): ą, ę, į, ų).
 Pitkille vokaaleille on kolme omaa kirjainta. Niissä on pituusmerkki eli makroni (kuten latviassa): ā, ē, ō.
 Pitkä i kirjoitetaan žemaiitissa makronin avulla: ī (toisin kuin liettuassa, jossa äännettä ilmaisee y).
 Pitkä ė on käytännössä kirjoitusasultaan o, jossa on tilde (õ). Oikeaoppisesti kirjoitettuna se kuitenkin on ė, jossa on makroni: Ė̄ ja ė̄. 
 Samogiitissa on kaksi kirjainyhdistelmällä kirjoitettavaa diftongia: ou ja ėi.
 Samogiitissa on kahdehksan sijamuotoja, nominatiivi, genetiivi, akkusatiivi, instrumentaali, datiivi, vokatiivi, inessiivi ja illatiivi.

Aiheesta muualla
Wikipediasta on samogiitinkielinen versio
Samogitia  , 
Samogitia: Maps of Lithuania with Samogitian Dialects' Borders  

Balttilaiset kielet
Liettuan kielet
Thailand Open

Thailand Open (viralliselta nimeltään PTT Thailand Open sponsorin mukaan) oli Bangkokissa syyskuussa järjestetty miesten tennisturnaus. Turnaus järjestettiin ensimmäisen kerran vuonna 2003. Vuosina 2003–2008 turnaus kuului ATP International -sarjaan ja vuosina 2009–2013 ATP World Tour 250 -sarjaan.

Tulokset

Kaksinpelin loppuottelut

Nelinpelin loppuottelut

Lähteet
 Thailand Open ATP World Tourin sivuilla

Aiheesta muualla
 Viralliset kotisivut

Tennisturnaukset
Thaimaan urheilu
Bangkok
Juan Carlos Garrido

Juan Carlos Garrido Fernández (s. 29. maaliskuuta 1969 El Puig, Espanja) on espanjalainen jalkapallovalmentaja. Helmikuusta 2019 lähtien hän on toiminut abudhabilaisen Al Ainin päävalmentajana.

Ura

Garrido on valmentanut uransa aikana El Puigin ja Ondan lisäksi Villarrealin reservi- sekä edustusjoukkuetta. Hän teki historiaa nostamalla seuran reservijoukkueen ensimmäistä kertaa maan toiseksi korkeimmalle sarjatasolle Segunda Divisióniin kaudeksi 2009–2010. Edustusjoukkueen valmennustehtävät Garrido sai vastuulleen 1. helmikuuta 2010 Ernesto Valverden saatua potkut.

Marraskuussa 2012 Garridosta tuli Belgian liigassa pelaavan Club Bruggen päävalmentaja.  Seura sijoittui Garridon johdolla Belgian liigan kolmanneksi kaudella 2012/13. Espanjalaisvalmentaja sai potkut seurasta syyskuun puolivälissä 2013, vaikka joukkue oli liigassa toisena. Potkujen syyksi seurajohto ilmoitti tyytymättömyytensä menestykseen Club Bruggen pudottua Eurooppa-liigasta karsintavaiheessa. 

Joulukuun alussa 2013 Garrido palasi Espanjaan, kun hänestä tuli Real Betisin päävalmentaja.  Garrido ei saanut Betisin peliä kulkemaan edeltäjäänsä paremmin. Joukkue voitti Garridon alaisuudessa vain kaksi ottelua ja Real Madridille kärsityn 0–5 kotitappion jälkeen hän sai potkut tammikuun puolivälissä 2014. 

Kesäkuussa 2014 Garrido allekirjoitti kaksivuotisen sopimuksen egyptiläisseura Al-Ahlin kanssa.  Garridon johdolla Al-Ahli voitti Egyptin supercupin ja CAF Confederation Cupin mestaruuden. Menestyksestä huolimatta hän sai potkut seurasta toukokuussa 2015.

Lokakuussa 2016 Garridosta tuli saudiseura Ettifaqin päävalmentaja, mutta hän sai potkut jo helmikuussa 2017. Kesällä 2017 Garridon ura jatkui marokkolaisen Raja Casablancan päävalmentajana. Garrido luotsasi Raja Casablancan Marokon cupin mestariksi 2017 ja seurahistorian ensimmäistä kertaa CAF Confederation Cupin mestariksi 2018. Hän sai potkut tammikuun lopulla 2019, kun Raja kärsi 0–2 kotitappion Étoile Sportive du Sahelille Arabian Mestarien liigan puolivälierissä.

Helmikuussa 2019 Garridon ura jatkui Al Ainin päävalmentajana.

Saavutukset 
 CAF Confederation Cup: 2014, 2018
 Marokon cup: 2017
 Egyptin supercup: 2014

Lähteet

Aiheesta muualla 
 Garridon esittely Villarrealin kotisivustolla  

Espanjalaiset jalkapallovalmentajat
Vuonna 1969 syntyneet
Elävät henkilöt
Vares – Kaidan tien kulkijat

Vares – Kaidan tien kulkijat on vuonna 2012 ensi-iltansa saanut suomalainen rikoselokuva, jonka on ohjannut Anders Engström. Se on Vares-elokuvasarjan kuudes elokuva. Elokuva perustuu Reijo Mäen romaaniin Vares ja kaidan tien kulkijat. Jussi Vareksen roolissa on Antti Reini. Elokuva kuvattiin lähes kokonaan Turussa Paattisilla elo-syyskuussa 2010.

Elokuva tuli vuokralle DVD:lle ja Blu-raylle 11. huhtikuuta 2012 ja myyntiin 13. huhtikuuta 2012.

Juoni 

Outo toimeksianto vie Jussi Vareksen synkkiin maisemiin. Annaliisa Vaaran ruumis on löytynyt vanhan hautausmaan laidalta, eikä paikallinen poliisi ja keskusrikospoliisi ole löytänyt jälkeäkään syyllisestä. Pienessä Kahdenvirranmaan kirkonkylässä ollaan tiukasti uskovaisia. 

Saarnamies Taisto Raappanalla ja kirkkoherra Hukkasella riittää kuulijoita. Kaupunkilaispoika Vareksen saapuminen ei jää huomaamatta kylän asukkailta – varsinkaan naisilta. Mutta Vareksella on tärkeämpiä huolia: joku tuntuu haluavan hänet hengiltä.

Rooleissa

Tiivistetyt tuotantotiedot

Erot elokuvan ja kirjan välillä 

 Luusalmi ei ole kirjassa.
 Satu Peltomaa puuttuu elokuvasta. Hänet on osittain korvattu Elisabeth Raappanan hahmolla.
 Elokuvassa ei ole kadonneen mustan miehen tapausta.
 Kumpikaan Raappanoista ei kuole kirjassa.
 Hautavainio ei esiinny elokuvassa.

Lähteet 
 Solar Films

Viitteet

Aiheesta muualla 
 Solar Filmsin Vares – Kaidan tien kulkijat -tietosivusto
 Suomen elokuvasäätiön Vares – Kaidan tien kulkijat -tietosivu 

Vuoden 2012 suomalaiset elokuvat
Vares-elokuvat
Anders Engströmin ohjaamat elokuvat
Saatanan riivaama

Saatanan riivaama () on vuonna 1983 ensi-iltansa saanut 3D-tekniikalla kuvattu kauhuelokuva, joka on toinen jatko-osa vuonna 1979 ilmestyneelle Amityville-elokuvalle.

Video-oppaassa vuodelta 1994 Saatanan riivaama saa kolme tähteä viidestä, mikä vastaa sanallista arviota ”hyvä”.

Näyttelijöitä

Lähteet

Yhdysvaltalaiset kauhuelokuvat
Vuoden 1983 yhdysvaltalaiset elokuvat
Richard Fleischerin ohjaamat elokuvat
3D-elokuvat
Ratapyöräilyn maailmanmestaruuskilpailut 2010

Ratapyöräilyn maailmanmestaruuskilpailut 2010 järjestettiin Ballerup Super Arenalla Ballerupissa Tanskassa 24.–28. maaliskuuta 2010. Kilpailujen ohjelmassa oli kymmenen lajia miehille ja yhdeksän naisille.

Mitalistit
Lähde: Tissottiming

Miehet

Naiset

Lähteet

Aiheesta muualla 
Virallinen sivusto 

Pyöräilykausi 2010
Ratapyöräilyn maailmanmestaruuskilpailut
Pyöräilykilpailut Tanskassa
Thomas Johnson (kasvitieteilijä)

Thomas Johnson (noin 1600–1644) oli englantilainen kasvitieteilijä, jota on sanottu englantilaisen kasvitieteen kenttätyön isäksi. Vuonna 1626 hän oli apteekkarina Lontoossa ja teki matkoja Kentiin, jossa hän apteekkarikollegojensa kanssa tutki kasveja ja luetteli niitä muistiinpanoissaan. 

Hänen teoksensa Mercurius Botanicus ilmestyi kahdessa osassa 1634 ja 1641. Hänen kunniakseen on kasvisuvun nimeksi annettu Johnsonia.

Lähteet
Kew, H. Wallis & Powell, H. E. (1932) Thomas Johnson, Botanist and Royalist. London:  Longmans, Green.

Brittiläiset kasvitieteilijät
Super Power

Super Power oli vuosina 1993–2001 ilmestynyt videopeliaiheinen aikakauslehti. Lehti oli Nintendo-pelilehden seuraaja. Lehteä julkaistiin Suomen lisäksi Skandinavian maissa. Alkuaikoina lehti käsitteli Nintendon videopelejä, mutta myöhemmin siinä käsiteltiin muidenkin valmistajien pelejä.

Lähteet

Videopelilehdet
Lakkautetut lehdet
Canadian Air and Space Museum

Canadian Air and Space Museum eli Kanadan ilmailu- ja avaruusmuseo (entinen Toronto Aerospace Museum) on Torontossa sijaitseva ilmailumuseo, joka perustettiin vuonna 1997. Se sijaitsee entisessä de Havilland Canadan tehdassalissa.  Museo avattiin uudestaan uudella nimellään 20.2.2009.

Näytteillä olevat lentokoneet
 Avro Canada CF-105 Arrow, jäljennös
 Avro Lancaster FM104, kunnosteilla
 de Havilland Tiger Moth DH82C 
 De Havilland Canada CS2F Tracker 
 Fleet 80 Canuck
 Beechcraft CT-134 Musketeer
 Ornithopter Project University of Toronto Institute for Aerospace Studiesin koekone 
 CT-133 Silver Star 
 SHARP (Stationary High-Altitude Relay Platform)
 Easy Riser Ultralight 
 Found Brothers Aviation FBA-2A
 Canadair CL-41 Tutor
 Zenair Zenith CH200
 Stinson Aircraft Company Reliant V-77

Kuvia

Lähteet

Aiheesta muualla

Canadian Air and Space Museum
Canadian Air & Space Museum Valokuvia museon näyttelyistä

Ilmailumuseot
Kanadan museot
Toronton rakennukset ja rakennelmat
HopLop

HopLop on vuonna 2005 perustettu Suomen suurin lasten sisäliikunta- ja seikkailupuistoketju.  

HopLopin liikevaihto oli vuonna 2019 noin 20,1 miljoonaa euroa ja tulos noin −2,3 miljoonaa euroa.  

Vuonna 2021 HopLopilla oli Suomessa 17 toimipistettä.

Historia 
HopLopin ovat perustaneet vuonna 2005 Tomi Pulkki ja Joona Hietasola yhdessä puolisoidensa kanssa. 

HopLop hakeutui yrityssaneeraukseen vuonna 2010.

Lokakuussa 2015 sijoitusyhtiö Intera tuli enemmistöosakkaaksi HopLopiin. Yrityksen toimiva johto jatkoi yhtiössä ja jäi osakkaaksi merkittävin osuuksin. Vuonna 2017 HopLop osti reippailuhalli Huimalan ja marras-joulukuussa 2017 Huimala uudistettiin HopLop-puistoksi.

Koronavirusepidemian aiheuttaman vaikean taloustilanteen takia yritys hakeutui yrityssaneeraukseen lokakuussa 2020. Maaliskuussa 2021 CapMan ilmoitti ostavansa HopLopin kokonaan.

Kansainvälistyminen 
HopLop avasi ensimmäisen puistonsa Saksan Pulheimiin, Kölnin kupeeseen kesäkuussa 2018.

HopLopin toimipisteet 
Seikkailupuistot ovat avoinna joka päivä klo 10–20.
Espoo
Helsinki (Roihupelto, Pasila, Helsinki Outlet)
Joensuu
Jyväskylä
Kuopio 
Lahti 
Lappeenranta
Lohja 
Oulu 
Pirkkala
Raisio
Seinäjoki 
Tampere
Vaasa
Vantaa

Lähteet

Aiheesta muualla 
 HopLopin kotisivut

Suomalaiset yritykset
Baikit

Baikit () on kylä Krasnojarskin aluepiirin Evenkian piirissä Venäjällä. Se sijaitsee Podkamennaja Tunguska -joen varrella 350 kilometriä piirin keskuksesta Turasta lounaaseen. Asukkaita on 3 700 henkeä (vuonna 2009).

Kylä on perustettu vuonna 1927. Vuoteen 2004 saakka se toimi Evenkian autonomiseen piirikuntaan kuuluneen Baikitin piirin keskuksena.

Asukkaista noin 13 % on pohjoisten alkuperäiskansojen edustajia, lähinnä evenkejä. Suurin osa väestöstä saa toimeentulonsa julkisista palveluista, metsästyksestä ja kalastuksesta. Kylässä toimii taidekoulu, lasten luomistyön keskus, nuorison kulttuurikeskus, Internet-kahvila, kotiseutumuseo ja piirisairaala.

Baikitista on säännöllistä lentoliikennettä Krasnojarskiin, Turaan ja piirin muihin asutuksiin.

Lähteet

Aiheesta muualla
 Baikitin kylän sivusto 

Evenkia
Transnainen

Transnainen on transsukupuolinen henkilö, joka on syntymässään määritelty mieheksi, mutta joka kokee olevansa nainen.

Yleisyys
Syntymässä miehiksi määritellyistä ihmisistä kertoi identifoituvansa naisiksi vuonna 2014 tehdyssä hollantilaistutkimuksessa 1,1 % ja vuonna 2015 tehdyssä belgialaistutkimuksessa 0,7 % vastaajista. Suomesta ei ole arvioita, mutta vuosina 2010–2021 aikana sukupuolensa on miehestä naiseksi vahvistanut 577 henkilöä.

Sukupuolenkorjaushoidot
 
Jotkut transnaiset haluavat aloittaa sukupuolenkorjaushoidon, joissa kehoa muokataan hormoneilla tai leikkauksilla lähemmäksi naisen ilmiasua.

Transnainen saa hormonihoidossa estrogeenia, johon liitetään antiandrogeeninen valmiste. Feminisoiva hormonihoito aiheuttaa ihon ohenemisen ja heleytymisen, kasvonpiirteiden pyöristymisen, rintarauhasten kasvun, karvankasvun vähenemisen, lihasvoiman vähenemisen, libidon heikkenemisen sekä rasvan jakautumisen kohti lantiota ja reisiä. Puheääni ei kuitenkaan nouse naisellisen korkeaksi, vaan tämä voidaan saavuttaa puheterapeutin avustuksella tai äänihuulileikkauksella.

Sukupuolielinkirurgiassa penis ja kivekset poistetaan ja lantioon muovataan emätintä vastaava rakenne, kivespusseista muotoillaan häpyhuulet ja terskan tyvestä häpykieli. Kohtua ja munasarjoja ei rakenneta, minkä johdosta transnainen ei voi tulla raskaaksi eikä saa kuukautisia.

Jotkut transnaiset haluavat suun ympärykseen karvanpoistokäsittelyn tai aataminomenan pienennysleikkauksen.

Asema yhteiskunnassa
Urheilussa transnaiset voivat kilpailla naisten sarjoissa, kunhan he ovat läpäisseet hormonitestin. Kansainvälinen olympiakomitea (KOK) on vaatinut vuodesta 2015 lähtien transnaisia alentamaan testosteronitasonsa miehen normaalin tason alle eli 10 nanomooliin litralta veriseerumissa 12 kuukauden ajaksi ennen kilpailusuoritusta. Samalla KOK lakkasi vaatimasta transnaisilta korjausleikkauksia, hormonihoitoja tai laillisen sukupuolen vaihdosta.

Katso myös
 Luettelo tunnetuista transsukupuolisista

Lähteet

Nainen
Transsukupuolisuus
Transmies

Transmies on transsukupuolinen henkilö, joka on syntymässään määritelty naiseksi, mutta joka kokee olevansa mies.

Yleisyys
Syntymässä naisiksi määritellyistä ihmisistä kertoi identifoituvansa miehiksi vuonna 2014 tehdyssä hollantilaistutkimuksessa 0,8 % ja vuonna 2015 tehdyssä belgialaistutkimuksessa 0,6 % vastaajista. Suomesta ei ole arvioita, mutta vuosina 2010–2021 aikana sukupuolensa on naisesta mieheksi vahvistanut 923 henkilöä.

Sukupuolenkorjaushoidot

Jotkut transmiehet haluavat aloittaa sukupuolenkorjaushoidon, joissa kehoa muokataan hormoneilla tai leikkauksilla lähemmäksi miehen ilmiasua.

Maskulinisoivassa hormonihoidossa transmiehelle annetaan testosteronia. Se aiheuttaa ihon paksuuntumisen ja rasvan jakautumiseen kehossa kohti keskivartaloa. Lihakset vahvistuvat, parta alkaa kasvaa, ja joskus tapahtuu kaljuuntumista. Ääni madaltuu.

Rintakehän maskulinisaatio on melko yleinen toimenpide. Siinä transmieheltä poistetaan rinnat. Pienempi osa transmiehistä käy läpi genitaalikirurgian. Sen ensimmäisessä osassa poistetaan kohtu ja munasarjat, ja emätin suljetaan. Leikkauksesta toipumisen jälkeen voidaan rakentaa transmiehen omasta kudoksesta hänelle niin sanottu neopenis, jonka keskelle muovataan virtsaputki. Häpyhuulista muotoillaan kivespussi, jonka sisään laitetaan pienet silikoni-implantit kiveksiksi.

Katso myös
 Luettelo tunnetuista transsukupuolisista

Lähteet

Mies
Transsukupuolisuus
Rock & Roll Rebels

Rock & Roll Rebels on John Kayn & Steppenwolfin studioalbumi vuodelta 1987. Se julkaistiin uudelleenmiksattuna ja hieman erilaisella kappalelistalla varustettuna vuonna 1996 nimellä Feed The Fire (Winter Harvest Records).

Kappaleet 

"Give Me Life" (Kay, Ritchotte, Wilk) 
"Rock & Roll Rebels" (Kay, Ritchotte, Wilk) 
"Hold On (Never Give Up, Never Give In)" (Kay, Ritchotte, Wilk) 
"Man On A Mission" (Kay, Wilk) 
"Everybody Knows You" (Kay, Wilk) 
"Rock Steady (I'm Rough And Ready)" (Kay, Wilk) 
"Replace The Face" (O'Day) 
"Turn Out The Lights" (Kay, Raposa, Ritchotte) 
"Give Me News I Can Use" (Kay) 
"Rage" (Kay, Ritchotte, Wilk)

Feed The Fire -versio 

"Rock & Roll Rebels"
"Rock Steady (I'm Rough and Ready)"  
"Hold On (Never Give Up, Never Give In)"  
"Everybody Knows You"  
"Give Me News I Can Use"  
"Replace the Face"  
"Bad Attitude" (Kay, Wilk) 
"Man on a Mission"  
"Rage"  
"Feed the Fire" (Kay, Wilk)

Muusikot 

John Kay - laulu, kitara 
Rocket Ritchotte - kitara, laulu
Michael Wilk - basso, kosketinsoittimet, ohjelmointi 
Ron Hurst - rummut 

Steppenwolfin albumit
Vuoden 1987 albumit
Bosnia-Hertsegovinan jääkiekkoliitto

Bosnia-Hertsegovinan jääkiekkoliitto on Bosnia-Hertsegovinassa jääkiekkoa hallitseva järjestö. Liitto myös ylläpitää Bosnia-Hertsegovinan jääkiekkomaajoukkuetta ja jääkiekkoliigaa.

Maajoukkueet 
 Bosnia-Hertsegovinan miesten jääkiekkomaajoukkue
 Bosnia-Hertsegovinan naisten jääkiekkomaajoukkue
 Bosnia-Hertsegovinan alle 18-vuotiaiden jääkiekkomaajoukkue
 Bosnia-Hertsegovinan alle 20-vuotiaiden jääkiekkomaajoukkue

Jääkiekkoliitot
Bosnia ja Hertsegovinan jääkiekko
Angelansaari

Angelansaari on saari Halikonlahdella Salossa. Saari on kallioinen ja metsäinen, mutta sen länsi- ja pohjoisrannoilla on omenaviljelmiä. Angelansaarella on sekä vakituista asutusta että kesämökkejä ja saaresta on rakennettu silta Angelansalmen yli Kemiönsaareen.

Angelansaaren kaksi korkeinta mäkeä ovat Tuomaalanmäki ja Tuiskulankallio, joista jälkimmäisen 39,7 metriä korkea huippu on saaren korkein kohta. Mäkien väliin jäävässä laaksossa viljellään omenaa ja siellä sijaitsee saaren pysyvä asutus, joka muodostaa itäisen puolen Angelan kylästä. Myös seurakunnalla on maata saaressa.

Lähteet 

Salon saaret
Angelniemi
Þ

Þ (þ) eli thorn (þorn) on kirjain islannin ja myös muinaisenglannin ja muinaisnorjan kielissä. Nykyisin sitä käytetään vain islannissa.

Kirjaimen alkuperä on riimussa , jonka nimi on thurs, thurisaz ('jättiläinen'), viitaten Thor-jumalaan.

Kirjain muistuttaa vanhaa kreikankielen Shoo-kirjainta (Ϸ, ϸ), joka kuitenkin äännetään sh.

Þ islannin kielessä 
Islannin kieli on ainoa, jossa kirjain Þ on yhä käytössä. Se on islannin aakkoston 30. kirjain ja sijaitsee Z:n ja Æ:n välissä. Kirjaimen nimi on islanniksi þorn, ja se lausutaan /θ̠ɔtn̥/.

Modernissa islannin kielessä Þ vastaa soinnitonta [θ]-äännettä (th). Se ei koskaan esiinny sanan viimeisenä kirjaimena.

Þ englannin kielessä 

Muinaisenglannissa ja osin vielä keskienglannissa Þ-kirjainta käytettiin vastaamaan "th"-äännettä. Se on vastannut dentaalifrikatiivia th sekä soinnillisessa [ð] (esimerkiksi the) että soinnittomassa [θ] (esimerkiksi thin) muodossa.

Þ katosi englannin kielestä 1400-luvulla. Katoamiseen vaikutti sen ja 1300-luvulla käytöstä jääneen wynn-kirjaimen (ƿ) samankaltaisuus.

Koska keskiaikaisessa kirjapainotekniikassa ei ollut Þ-kirjasinta, alettiin käyttää Y-kirjasinta sen sijaan. Myöhemmin käytettiin kirjaimia th. Yhä nykyisinkin kirjoitetaan joskus uusvanhahtavasti esimerkiksi Ye olde.

Tietokoneissa 
Windowsissa kirjaimen saa normaalilta näppäimistöltä Alt+0222 -komennolla (Þ) ja Alt+0254 -komennolla (þ). Suomalaisella monikielisellä näppäimistöllä sen pystyy kirjoittamaan yhdistelmillä AltGr+t (þ) tai AltGr+vaihto+t (Þ).

Katso myös 
 Ð (eth)

Lähteet

Aiheesta muualla 
 Kuinka kirjoittaa thorn ja eth oikein  (eng)

Latinalaiset kirjaimet
Careful

Careful on yhdysvaltalaisen rock-bändi Paramoren neljäs single sen kolmannelta studioalbumilta Brand New Eyes. Kappale sijoittui Billboard Hot 100 -listalle samana viikkona kun Brand New Eyes julkaistiin. Se julkaistiin myös ennen kuin sitä oltiin edes päätetty singleksi. Kappale sijoittui listoille digitaalisten latauksien takia. Monet radiokanavat ovat kertoneet, että "Careful" tulee olemaan seuraava single Briteissä.

Julkaisu 
Kappale julkaistiin 5. maaliskuuta 2010.

Listasijoitukset

Lähteet 

Vuoden 2010 kappaleet
Paramoren kappaleet
Sarina Röhr

Sarina Röhr-Steiner (s. 11. tammikuuta 1960 Helsinki) on suomalainen näyttelijä. Hän on näytellyt baarimikkoa Hyvissä herroissa vuosina 1990–1991, Annaa sarjassa Ilman kavaluutta sekä esiintynyt useissa elokuvissa, kuten Vääpeli Körmy ja marsalkan sauva.

Röhr on avioliitossa italialaisen näyttelijän, kirjailijan ja ohjaajan Pietro Steinerin kanssa. He asuvat Barcelonassa.

Filmografia

Ammatin aakkoset, 1982
Puistatuksia, 1984
Viimeiset rotannahat, 1985 sikeäuninen nainen
Harmagedon, 1986, Tarja
Palkinto, 1988
Vääpeli Körmy ja marsalkan sauva, 1990 Harriet, lentoemäntä kutsuilla
Lentsu, 1990 kirjastonhoitaja
Condom, 1990, nainen
Tomas, 1996, Pipa, isän naisystävä
Ilman kavaluutta, 1996, Anna

Lähteet 

Suomalaiset näyttelijät
Vuonna 1960 syntyneet
Elävät henkilöt
Maahockey kesäolympialaisissa 1992

Maahockey oli Barcelonan olympialaisissa 1992 seitsemättätoista kertaa olympiakisoissa. Naisten turnaus pelattiin neljännen kerran. Miesten turnauksen voitti Saksa. Naisten 8 maan joukosta voiton vei Espanja.

Miehet

Alkulohkot

Lohko A

Lohko B

Loppusarjat

Mitaliottelut

Ottelut sijoista 5-8

Ottelut sijoista 9-12 

 Yhdistynyt joukkue tarkoitti  itsenäisten valtioiden yhteisön ja  Georgian yhteistä joukkuetta.

Naiset

Loppusarjat

Mitaliottelut

Ottelut sijoista 5-8

Lähteet

http://www.the-sports.org/field-hockey-men-s-olympic-games-group-a-1992-results-s33-c0-b0-g153-t2720-u30-m51454.html

1992
Kesäolympialaiset 1992
Kiinan jääkiekkoliitto

Kiinan jääkiekkoliitto on jääkiekkoa ja jääpalloa Kiinassa hallitseva järjestö. Liitto on ollut Kansainvälisen jääkiekkoliiton jäsen vuodesta 1963. Kansainvälisen jääpalloliiton jäsen se on ollut vuodesta 2010.

Maajoukkueet 
 Kiinan miesten jääkiekkomaajoukkue
 Kiinan naisten jääkiekkomaajoukkue
 Kiinan alle 18-vuotiaiden jääkiekkomaajoukkue
 Kiinan alle 20-vuotiaiden jääkiekkomaajoukkue

Lähteet

Jääkiekkoliitot
Kiinan jääkiekko
Kiinan jääpallo
Vallenarin maanjäristys 1922

Vallenarin maanjäristys 1922 oli 8,5 momenttimagnitudin maanjäristys, joka tapahtui 04.32 UTC 11. marraskuuta 1922 Atacaman alueella Chilessä. Se aiheutti tuhoisan tsunamin, joka havaittiin Australiassa asti, ja surmasi useita satoja erityisesti Coquimbossa ja muissa Chilen rannikkokaupungeissa. Aineellisten vahinkojen suuruudeksi arvioitiin 5–25 miljoonaa dollaria.

Tsunami
Calderan kaupungissa tsunami alkoi noin 15 minuuttia järistyksen jälkeen ja sen maksimikorkeus oli noin 7 metriä. Tsunami havaittiin myös Kaliforniassa 13 tunnin päästä, Havaijilla ja Samoalla noin 14 tunnin kuluttua.

Lähteet

Maanjäristykset Chilessä
Vuoden 1922 maanjäristykset